Potrivit datelor furnizate, marţi, de reprezentanţii Inspectoratului de Poliţie Judeţean Mureş, incidentul a avut loc săptămâna trecută.
În urma probatoriului administrat, pe numele agresorului a fost emisă, vineri, o ordonanţă de reţinere.
"La data de 15.03.2024, Poliţia municipiului Sighişoara a fost sesizată cu privire la faptul că, la o unitate de învăţământ din municipiu, a avut loc o altercaţie fizică între doi elevi. La faţa locului, s-a constatat că, în timpul unei pauze între orele de curs, un tânăr de 16 ani l-ar fi agresat pe un coleg al său, în vârstă de 15 ani", informează sursa citată.
Poliţiştii au stabilit că fapta a avut loc pe fondul unui conflict spontan, în sala de clasă, iar băiatul agresat nu a avut nevoie de îngrijiri medicale.
Cercetările în acest caz sunt continuate sub supravegherea Parchetului de pe lângă Judecătoria Sighişoara, pentru infracţiunea de lovire sau alte violenţe.